**UUTISIA FORDILTA Huhtikuu 2013**

**Fordin maaliskuun markkinaosuus paras kolmeen vuoteen**

Fiesta, Kuga ja B-MAX siivittivät Fordin maaliskuun henkilöautojen markkinaosuuden Euroopassa 9,5 prosenttiin. Viimeksi yhtä korkeaan markkinaosuuteen päästiin kolme vuotta sitten. Sekä Fiestan että Focuksen markkinaosuudet kasvoivat niin maaliskuussa kuin koko ensimmäisellä vuosineljänneksellä. B-MAXeja myytiin ensimmäisellä kvartaalilla 18 500 kappaletta. Kugan tuotannossa ylitettiin 100 000 auton rajapyykki.

Uusi Transit Custom ja Ranger olivat pääosissa Fordin kasvattaessa markkinaosuuttaan myös hyötyajoneuvoissa. Maaliskuun markkinaosuus oli 10,9 prosenttia ja ensimmäisen vuosineljänneksen 9,3 prosenttia.

Linkki tiedotteeseen: <http://media.ford.com/news/fordofeuropesretailmarketshareinmarchrisestothreeyearhighnewproductsperformwellinweakmarket.htm>

**Uusia malleja esillä Shanghain autonäyttelyssä**

Täysin uusi Ford Mondeo ensi esiteltiin Shanghain autonäyttelyssä. Mondeon voimanlähteenä on niin ikään uusi 1.5 litran EcoBoost-moottori. Pienten henkilöautojen uutuus on puolestaan Kiinan kasvaville markkinoille suunniteltu konseptimalli Ford Escortista. Muut esiteltävät Ford-ajoneuvot ovat Fiesta, Fiesta ST, Explorer, Kuga ja EcoSport.

Ford on aiemmin ilmoittanut tuovansa Kiinan markkinoille 15 uutta ajoneuvoa vuoteen 2015 mennessä.

Linkki tiedotteeseen ja kuvaan: <http://media.ford.com/article_display.cfm?article_id=37958>

**Fiesta R2 vauhdittaa nuoria rallilupauksia**Ford Fiesta R2 on pääosissa, kun nuoret rallilupaukset ottavat toisistaan mittaa FIA Junior WRC -sarjassa. Kymmenen kuljettajaa kahdeksasta maasta osallistuu sarjaan täysin identtisillä Fiesta R2 -ralliautoilla. Sarjassa ajetaan kuusi osakilpailua, kaikki rallin MM-sarjan osakilpailujen yhteydessä. Tänä vuonna ajetaan Portugalin, Kreikan ja Suomen sorateillä, Saksan ja Ranskan asfalteilla sekä Espanjan asfaltti-soratie-yhdistelmällä. Suomesta on mukana Andreas Amberg ja Niko Nieminen.

**Toomas Heikkinen ajoi hopeaa X Gamesissa**Toomas ”Topi” Heikkinen aloitti toisen kautensa Amerikan Global Rallycross -sarjassa tyylikkäästi sijoittumalla toiseksi Brasiliassa ajetussa kilpailussa. Heikkinen selvitti alkuerästä tiensä suoraan finaalin eturiviin. Finaalin ensimmäinen startti keskeytettiin Heikkisen johtaessa kisaa, kun amerikkalaistähdet Ken Block, Tanner Foust, Travis Pastrana ja Buddy Rice kolaroivat. Uusintastartissa niin ikään Fordilla ajanut Scott Speed ohitti Heikkisen viimeisessä mutkassa. Heikkisellä on sopimus Fordin tehdastiimiä rallicrossissa pyörittävän OMSE Fordin kanssa. Mukana Brasiliassa ajetussa kisassa oli viisi Ford-kuljettajaa.

Lisätietoja voit hakea: [www.global-rallycross.com](http://www.global-rallycross.com)

**Ford Explorerin tuotanto alkaa Venäjällä**

Fordin venäläinen yhteisyritys Ford Sollers aloittaa Ford Explorerin tuotannon Elabugan tehtaalla Tatarstanissa. Ensimmäinen tehtaan valmistama Explorer on katumaasturin valkoinen Sport-malli. Tehdas valmistaa Venäjän markkinoille myös Ford Transit-, S-MAX-, Galaxy- ja Kuga-ajoneuvoja. Kaikki tehtaalla valmistettavat ajoneuvot noudattavat Fordin tiukkoja laatukriteerejä ja kansainvälisiä standardeja.

Kasvavien tuotantomäärien vuoksi Elabugan tehdas myös palkkaa 500 uutta työntekijää. Tällä hetkellä tehdas työllistää 1 500 henkilöä

Linkki tiedotteeseen ja kuviin: <http://media.ford.com/article_display.cfm?article_id=37922>

**Euroopan Ford kasvattaa Kugan tuotantoa**

Euroopan Ford vastaa kasvaneeseen kysyntään ja lisää uuden Ford Kugan tuotantoa 10 prosentilla Valencian tehtaalla Espanjassa. Yhtiön tavoitteena on saavuttaa Kugan vuosituotannossa 100 000 ajoneuvon raja ensimmäistä kertaa Euroopassa.

Uusi Kuga-katumaasturi tuli myyntiin Euroopan laajuisesti vuoden alussa, ja sen kysyntä on ollut vilkasta. Viime vuoden helmikuuhun verrattuna myyntiluvut ovat nousseet 27 prosenttia. Asiakkaat ovat kiittäneet erityisesti Kugan polttoainetehokkuutta, tiloja, ajodynamiikkaa ja käyttöä helpottavia teknologioita, kuten jalan heilautuksella avautuvaa takaluukkua. Kuga on myös saavuttanut Euro NCAP -testeissä täyden viiden tähden turvallisuusluokituksen.

Linkki tiedotteeseen: <http://media.ford.com/news/fordofeuropeincreasesnewkugaproductiontomeetdemandtargets100000annualunitsforthefirsttime.htm>

Linkki kuviin: <http://ford.wieck.com/channels/europe-eurowide-kuga>

**Fordin veden käyttö vähentynyt merkittävästi**Ford on vähentänyt veden käyttöä toiminnoissaan 8,5 prosenttia vuosina 2011–2012. Vuodesta 2000 autonvalmistajan veden käyttö on laskenut 40 miljardia litraa eli 62 prosenttia. Vesisäästöjä on saavutettu muun muassa jäähdytystorneissa, auton osien pesussa ja maalauksessa sekä hyödyntämällä sade- ja prosessivesiä. Fordin tavoitteena on vähentää auton valmistukseen käytettävän veden määrää 30 prosentilla vuosina 2009–2015. Jo nyt se on yltänyt 25 prosentin autokohtaisiin vesisäästöihin tehokkaan veden kulutuksen valvonnan ja hallinnan ansiosta.

Linkki tiedotteeseen: <http://media.ford.com/article_display.cfm?article_id=37847>

**Fordin design esillä Milanon huonekalumessuilla**Ford Motor Company on ensimmäinen autonvalmistaja, joka osallistui Milanon maineikkaille huonekalumessuille. Ford toi näytteille tilaustyönä valmistetun tuolin, lampun ja kellon. Lampun ja tuolin muotoilu pohjautuu Fordin puolisuunnikkaan muotoiseen etusäleikköön, ja niiden valmistukseen on käytetty muun muassa Fordin luksusmalleista tuttua verhoilunahkaa.

Sisustuksen ja muodin trendit heijastuvat enenevissä määrin myös Fordin autojen muotoiluun ja näkyvät etenkin ajoneuvojen verhoilussa ja valoissa, joiden suunnittelun Led-teknologia on mullistanut.

Linkki tiedotteeseen: <http://media.ford.com/article_display.cfm?article_id=37888>

# # # #

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 175 000 henkilöä ja sillä on 65 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätietoja Fordista ja sen tuotteista löytyy osoitteesta [www.ford.com](http://www.ford.com)

Euroopan Ford valmistaa, myy ja huoltaa Ford-autoja 50 markkina-alueella. Sen palveluksessa työskentelee noin 47 000 henkilöä ja yhteisyritykset mukaan lukien noin 69 000 henkilöä. Ford Motor Credit Companyn lisäksi Euroopassa toimii myös Ford Customer Service Division sekä 24 tuotantolaitosta, joista 15 on Fordin omia ja 9 yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 - samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**Lisätiedot:** Riitta Salin

 Oy Ford Ab

 (09) 351 700

 rsalin1@ford.com